ปวดท้องด้านซ้าย​ ตอนฉี่มีเลือดออกมาด้วยคะออกเปนลิ้มไม่เยอะ​ ไม่มีใข้ใม่อาเจียนไม่เวียนหัว​ ปวดจี้ดตอนปวดขับถ่ายคะ​
สวัสดีค่ะ อาการปวดท้อง และปัสสาวะมีเลือด อาจเกิดจาก- การติดเชื้อทางเดินปัสสาวะ เป็นสาเหตุที่พบได้บ่อยที่สุด โดยเฉพาะในผู้หญิง โดยมักมีอาการอื่นร่วมด้วย เช่น ปวดหรือแสบขณะปัสสาวะ ถ่ายปัสสาวะบ่อยครั้ง กลั้นปัสสาวะไม่ได้ รู้สึกปัสสาวะไม่สุด ปวดท้องน้อย เป็นต้น โดยเชื้อที่เกิดอาจมาจากโรคติดต่อทางเพศสัมพันธ์ก็ได้ หรือเกิดจากการกลั้นปัสสาวะ ดื่มน้ำน้อย กำลังตั้งครรภ์ เป็นโรคเบาหวาน เป็นต้น- มีนิ่วในไต หรือนิ่วในกระเพาะปัสสาวะ- โรคไตบางชนิด เช่น ไตอักเสบ (Glomerulonephritis)- มีภาวะเลือดออกผิดปกติ เช่น เกร็ดเลือดต่ำ โรคเกร็ดเลือดทำงานผิดปกติ การใช้ยาละลายลิ่มเลือด- การออกกำลังกายที่ใช้แรงมาก- อวัยวะในทางเดินปัสสาวะได้รับบาดเจ็บ เช่น เกิดอุบัติเหตุหรือบาดเจ็บจากการเล่นกีฬา- มีประจำเดือนอยู่ และเลือดออกมาปนในปัสสาวะ- เนื้องอกหรือมะเร็งที่ไตหรือกระเพาะปัสสาวะ แต่พบได้น้อยมากในเบื้องต้นแนะนำให้ดื่มน้ำเปล่ามากๆ หลีกเลี่ยงการดื่มชา กาแฟ หรือแอลกอฮอล์ ไม่กลั้นปัสสาวะ หลีกเลี่ยงการมีเพศสัมพันธ์ไปก่อนชั่วคราว หากอาการไม่ดีขึ้น ก็ควรไปพบแพทย์เพื่อรักษาค่ะ